有以晦庵真跡見寄者乃寒栖精舍詩也因次其韻
作者：方岳
朝代：宋

paragraphs: 富貴不可期，貧賤未易驕。
山人乃爾昧，過眼風煙飄。
鷦鷯一枝足，不知有層霄。
我知古之人，千載俱寥寥。
寒栖訪精舍，野綠摇輕𦨣。
一屏直聳聳，萬里直蕘蕘。
至今空堂雲，巾屨遺高標。
笛聲橫者誰，有些不可招。
却後五百年，容我摩青瑶。
尚憐沈東陽，燕雀空喧囂。